[{"text_idx": "#000003", "text": "Mae\u2019r ffordd y mae ymwelwyr yn trin iaith a diwylliant Cymru yn gwbl annerbyniol. \u201cGwerth cynnydd yw gwarth cenedl, a\u2019i hedd yw ei hangau hi.\u201d"}, {"text_idx": "#000005", "text": "A oes angen i ymwelwyr ddangos mwy o barch tuag at iaith a thraddodiadau Cymru?"}, {"text_idx": "#000006", "text": "Wel, yn sicr dylai ymwelwyr ddangos mwy o barch, tuag at iaith a diwylliant Cymru, boed nhw yma am y diwrnod, neu\u2019n ymgartrefu yma."}, {"text_idx": "#000007", "text": "Yn gyntaf, gadewch i ni ganolbwyntio ar yr ymwelwyr sy\u2019n penderfynu gwneud eu cartref yng Nghymru. Credaf y dylai Llywodraeth Cymru ymyrryd pan fydd Saeson yn penderfynu prynu cartrefi ac ail gartrefi yma yng Nghymru."}, {"text_idx": "#000009", "text": "Pwnc arall sy\u2019n mynd o dan fy nghroen yw\u2019r amarch a ddangosir tuag at enwau tai a lleoedd traddodiadol Cymreig. Yn amlach na pheidio, mae\u2019r enwau lleoedd yn cael ei gweld yn anodd i\u2019r di-Gymraeg eu hynganu. Felly, mae\u2019r enwau\u2019n cael eu newid i enwau symlach, haws eu cofio, nad oes ganddynt unrhyw gysylltiad o gwbl a\u0302\u2019r lleoliad, neu i enwau Saesneg. Ond mae enwau lleoedd Cymreig traddodiadol yn ein cysylltu ni, fel cenedl, a\u0302\u2019n gorffennol ac mae\u2019n hanfodol bwysig felly eu bod yn cael eu defnyddio, a\u2019u cadw rhag mynd yn angof."}, {"text_idx": "#000011", "text": "Dyma i chi enghraifft wych o ble mae hyn wedi digwydd, sef ym Metws y Coed, yng Ngogledd Cymru, sy\u2019n atyniad poblogaidd i dwristiaid."}, {"text_idx": "#000012", "text": "Enw un man harddwch gerllaw yw Coed Llugwy. Mae\u2019r ymwelwyr wedi newid yr enw i \u2018Walkers\u2019 Wood\u2019, gyfeillion. Allwch chi gredu\u2019r fath beth? Mae Coed Llugwy yn enw hynafol, sy\u2019n dyddio\u2019n o\u0302l ganrifoedd, gyda Llugwy wrth gwrs yn cyfeirio at Afon Llugwy sy\u2019n llifo gerllaw. Dim ond un o nifer o sefyllfaoedd tebyg yw\u2019r enghraifft hon. Mae\u2019n rhaid i ni wneud rhywbeth i sicrhau fod yr ymwelwyr hyn yn dangos mwy o barch tuag at iaith a thraddodiadau Cymru."}, {"text_idx": "#000015", "text": "Ers chwarter cyntaf y ganrif ddiwethaf, mae grwpiau wedi defnyddio anufudd-dod sifil i ymgyrchu dros yr iaith, gan sicrhau fod mwy o barch yn cael ei ddangos tuag at iaith a thraddodiadau Cymru."}, {"text_idx": "#000025", "text": "Oni bai am yr holl weithredu a fu yn ystod y ganrif ddiwethaf, i godi statws yr iaith, ni fyddai\u2019r Gymraeg mewn lle hanner mor gadarn ac y mae hi heddiw. Fodd bynnag, nid yw\u2019r holl weithredu yma wedi cael ei gyflawni er mwyn i ymwelwyr gael dod yma i amharchu iaith a thraddodiadau Cymru."}, {"text_idx": "#000028", "text": "Yn ychwanegol, mae\u2019n hynod bwysig ein bod ni\u2019n amddiffyn enwau lleoedd Cymreig, oherwydd eu bod yn rhan annatod o\u2019n diwylliant, a\u2019n treftadaeth unigryw ac y dylai Llywodraeth Cymru, trwy ddeddf, wneud hyn. Yn sicr, o dan unrhyw amgylchiadau, ni ddylid caniata\u0301u newid enwau lleoedd er budd ymwelwyr nad ydynt yn siarad Cymraeg. Pe bai\u2019r ymwelwyr yn gwneud mwy o ymdrech i ddeall ein hiaith a\u2019n diwylliant Cymreig, credaf y byddai\u2019n helpu i ddatrys y mater."}, {"text_idx": "#000030", "text": "Yn fy marn i, rhaid sicrhau nad yw\u2019r iaith Gymraeg yn cael ei thrin yn llai ffafriol na\u2019r iaith Saesneg. Gellir gwneud hyn trwy osod dyletswyddau ar sefydliadau i sicrhau eu bod yn cydymffurfio a\u0302 safonau sy\u2019n ymwneud a\u0302\u2019r Gymraeg."}, {"text_idx": "#000031", "text": "Unwaith eto, mae\u2019n gyfrifoldeb y dylai Llywodraeth Cymru ei derbyn. Dylid gosod mesurau pellach hefyd i sicrhau y dylai\u2019r cyhoedd, sy\u2019n siarad Cymraeg, wneud ymdrech i ddechrau sgwrs trwy gyfrwng y Gymraeg bob amser. Hefyd dylai mwy o Ysgolion Cymraeg, Cynradd ac Uwchradd, gael eu hagor trwy Gymru. Buasai hyn yn cyd-fynd ac ymgyrch Llywodraeth Cymru, i weld miliwn o siaradwyr Cymraeg, erbyn 2050. Does dim dwywaith fod hon yn uchelgais heriol."}, {"text_idx": "#000032", "text": "Rwy\u2019n sicr y gwnewch chi gytuno gyda mi, fod angen i ymwelwyr ddangos mwy o barch tuag at iaith a thraddodiadau Cymru."}, {"text_idx": "#000033", "text": "Mae\u2019r ffordd y mae ymwelwyr yn trin iaith a diwylliant Cymru yn gwbl annerbyniol. Mae\u2019n rhaid i ni, fel cenedl, boed yn siaradwyr Cymraeg rhugl, neu beidio, chwarae ein rhan a gwireddu ein huchelgais, drwy fynnu fod ymwelwyr yn dangos parch tuag at ein hiaith a\u2019n traddodiadau. Mae\u2019r iaith Gymraeg yn un o drysorau Cymru, mae\u2019n rhan o\u2019r hyn sy\u2019n ein diffinio ni fel cenedl ac mae\u2019n werth brwydro drosti, er mwyn ei hamddiffyn ar gyfer y cenedlaethau sydd i ddod."}]